 Lẹhìn èyí a tún padà gun orí òkè ilé náà lo, nígbà tí a sì dé ọhùn tí a jókòó tán, tí mo jókòó díẹ tí a kò sọrọ, mo dìde mo fi ọwọ bọ inú àpò ṣòkòtò mi bí ìgbà tí àwọn alákọwé bá ń ṣe fáàrí, nígbà tí mo sì yan sókè tí mo yan sódò tán, mo tún bá ìdí lọ sí orí àga, mo gbé ẹsẹ ọtún mi lé ẹsẹ òsì, mo fi ọwọ mi méjèéjì di orúnkún mú, mo fi ẹhìn mi ti dáadáa lórí aga, mo sì wí fún Baba-onírùngbọn wí pé, mo tún ń fẹẹ gbọ ọrọ díẹ sí i lẹnu rẹ. 